|  |  |
| --- | --- |
| **ΠΡΟΣ: ΜΜΕ** | ΔΗΜΟΣ ΛΑΜΙΕΩΝ  Γραφείου Τύπου  & Επικοινωνίας  **Λαμία, 12/10/2016** |

**Εορταστικές εκδηλώσεις για την 72η επέτειο απελευθέρωσης της Λαμίας και εορτασμού του Πολιούχου της πόλης Αγίου Λουκά**

**Μήνυμα του Δημάρχου Λαμιέων Νικόλαου Σταυρογιάννη**

Αγαπητοί συμπολίτες,

Εβδομήντα δύο χρόνια από την ημέρα που απελευθερώθηκε η πόλη μας από τα γερμανικά στρατεύματα κατοχής, ο Δήμος Λαμιέων, ανήμερα της εορτής του πολιούχου μας Αγίου Λουκά, γιορτάζει και τιμά όλους όσους έδωσαν το αίμα τους για να απελευθερώσουν την πόλη μας και την πατρίδα.

Στο επίκεντρο του φετινού εορτασμού για την απελευθέρωση της πόλης, θέτουμε τη διεκδίκηση των γερμανικών οφειλών και αποζημιώσεων που θα συζητηθεί στη συνεδρίαση του Διοικητικού Συμβουλίου του Δικτύου Μαρτυρικών πόλεων και χωριών **1940-1945 και στην εκδήλωση που συνδιοργανώνει ο Δήμος με το Εθνικό Συμβούλιο Διεκδίκησης των Γερμανικών Οφειλών που θα διεξαχθούν στη Λαμία.**

Ο Δήμαρχος Λαμιέων

**Νικόλαος Σταυρογιάννης**

***ΠΡΟΣΚΛΗΣΗ ΕΟΡΤΑΣΤΙΚΩΝ ΕΚΔΗΛΩΣΕΩΝ***

Ο Δήμος Λαμιέων σε συνεργασία με την Ιερά Μητρόπολη Φθιώτιδος σας προσκαλούν να τιμήσετε με την παρουσία σας τις εκδηλώσεις εορτασμού και μνήμης προς τιμή του πολιούχου Ευαγγελιστή Λουκά και της 72ης Επετείου Απελευθέρωσης της Λαμίας από τα γερμανικά στρατεύματα κατοχής, στις 18 Οκτωβρίου 1944. Οι εκδηλώσεις θα πραγματοποιηθούν στις 16, 17 και 18 Οκτωβρίου 2016.

**Π Ρ Ο Γ Ρ Α Μ Μ Α Ε Ο Ρ Τ Α Σ Μ Ο Υ**

**ΚΥΡΙΑΚΗ 16 ΟΚΤΩΒΡΙΟΥ 2016**

* 18.00: Συνεδρίαση του Δ.Σ. του Δικτύου Μαρτυρικών Πόλεων και Χωριών Περιόδου 1941-1944 στην αίθουσα Δημοτικού Συμβουλίου Λαμιέων
* 19.30: «Μετά την Απελευθέρωση: Νομικές και Ιστορικές διαστάσεις», ανοιχτή συζήτηση στην Αίθουσα Αρχαίας Αγοράς της Δημοτικής Πινακοθήκης «Αλέκος Κοντόπουλος» - Συνδιοργάνωση με το Εθνικό Συμβούλιο Διεκδίκησης των Γερμανικών Οφειλών.

**ΔΕΥΤΕΡΑ 17 ΟΚΤΩΒΡΙΟΥ 2016**

* Γενικός Σημαιοστολισμός των Δημοσίων Καταστημάτων, Ν.Π.Δ. και Ιδιωτικού Δικαίου, του Δημοτικού καταστήματος των οικιών και των ιδιωτικών καταστημάτων από το μεσημέρι της 17ης Οκτωβρίου μέχρι της  19ης Οκτωβρίου 2016
* Φωταγώγηση όλων των Δημοσίων, Δημοτικών καταστημάτων, καθώς και των καταστημάτων των Ν.Π.Δ.Δ. και Τραπεζών κατά τις βραδινές ώρες της 17ης και 18ης Οκτωβρίου 2016
* 09.00: Ξενάγηση μαθητών στο Μουσείο Εθνικής Αντίστασης 1940-‘44
* 18.00: Μέγας Εσπερινός στο νέο Ιερό Ναό του Αγίου Αποστόλου & Ευαγγελιστού Λουκά Χοροστατούντος του Σεβασμιωτάτου Μητροπολίτου Ελευθερουπόλεως κ.κ. Χρυσοστόμου με τη συμμετοχή των Σεβασμιωτάτων Μητροπολιτών Καστορίας κ.κ. Σεραφείμ και Φθιώτιδος, κ.κ. Νικολάου
* 19.00: Προβολή ταινιών στο Δημοτικό Θέατρο Λαμίας (***είσοδος ελεύθερη***):
* «Το παιδί πίσω από το συρματόπλεγμα» του Mark Herman
* «Μαύρη λίστα» του Paul Verhoeven

**ΤΡΙΤΗ 18 ΟΚΤΩΒΡΙΟΥ 2016**

* 07.00: Όρθρος και Πολυαρχιερατική Θεία Λειτουργία στο νέο Ιερό Ναό του Αγίου Αποστόλου & Ευαγγελιστού Λουκά Προεξάρχοντος του Σεβασμιωτάτου Μητροπολίτου Καστορίας κ.κ. Σεραφείμ με τη συμμετοχή των Σεβασμιωτάτων Μητροπολιτών Ελευθερουπόλεως, κ.κ. Χρυσοστόμου και Φθιώτιδος κ.κ. Νικολάου
* 08.00:  Έπαρση  σημαίας
* Η Φιλαρμονική θα σημάνει τον Εωθινό, ενώ ταυτόχρονα οι καμπάνες των Ιερών Ναών της πόλης θα σημάνουν χαρμόσυνα
* 10.30-10.55: Προσέλευση επισήμων – Απόδοση Τιμών
* 11.00: Επίσημη Δοξολογία στον Ιερό Ναό του Αγίου Αποστόλου & Ευαγγελιστού Λουκά Χοροστατούντος του Σεβασμιωτάτου Μητροπολίτου Φθ/δος κ.κ. Νικολάου με την παρουσία των Σεβασμιωτάτων Μητροπολιτών Ελευθερουπόλεως κ.κ. Χρυσοστόμου και Καστορίας κ.κ. Σεραφείμ
* 11.30: Λιτάνευση Εικόνας του Ευαγγελιστού Λουκά

Κατά την οικεία τάξη, όλος ο Ιερός Κλήρος, οι Αρχές και το Εκκλησίασμα θα μεταβούν με επίσημη πομπή δια των οδών Κοραή και Σκληβανιώτη στον Μητροπολιτικό Ναό

* 12.30: Επιμνημόσυνη Δέηση στο Μνημείο Εθνικής Αντίστασης (Έναντι ΚΕΥΠ)
* 12.40: Κατάθεση Στεφάνων στο Μνημείο Εθνικής Αντίστασης (Έναντι ΚΕΥΠ)
* 17.00  Υποστολή σημαίας.